OpenLLM-France/wikimedia huggingface dataset:
# Chronicon Pictum

Chronicon Pictum (euskaraz: «Kronika Irudiztatua»), edo Vienako Chronicon Pictum, Chronica Hungarorum, Chronicon (Hungariæ) Pictum, Chronica Picta edo Chronica de Gestis Hungarorum, hungarieraz Képes krónika, Hungariako Erresumaren historia XIV mendetik irudiztatua da. Antzeko lanak Europako errege gorteetan egiten ziren, kasu honetan Luis I.a Hungariakoan. Gaur egun Budapesteko Széchényi Liburutegi Nazionalean gordetzen da.

## Ezaugarriak

Eskuizkribuaren marrazkiak eta apaingarri ederrak 1360 baino lehen Hungarian egin ziren. Lanek garaiko hungariar bizitzaren ezagupen sakona erakusten dute, haien ohiturak, tradizioak, kondairak, historia. Kronikaren 147 irudiei esker jendarte haren ezaugarri asko ezagu ditzakegu: janzkerak, nekazarien bizimodua, armak, eraikinak...

## Egitura

Kronika bi ataletan dago antolatuta:
* Lehenengoan, Huno herriaren gertaerak biltzen dira.
* Bigarrenean, hungariar erregeen inguruko gertaerak azaltzen dira. Bigarren atal honetan Ladislao I.a Hungariakoaren datuak, mirakuluak eta elezaharrak zehaztasun handiz jasotzen dira.

## Historia

Kronika Márk Kálti-k (latinez Marci de Kalt) 1358. urtea igaro eta gutxira prestatu zuen. Azken irudiak 1370 eta 1373 artean amaitu zituzten. Liburua Luis I.a Hungariako erregeak Karlos V.a Frantziako erregeari eman zion, Luisen alaba, Katalina, Karlosen semearekin, Luis I.a Orleanseko dukearekin alegia, ezkondu zenean. Ondoren, 1456an, kronika Đorđe Branković-i eman zitzaion, eta honek kopiatu egin zuen. Gero, ziurrenik bolada batean Turkiarren esku egon zelarik, eskuizkribua galdu egin zen.
Kronika, berriro ere, XVII. mendearen lehen erdialdean, bide ezezagunez, Vienako errege artxiboetan agertu zen; horregatik Vienako Kronika Argiztatua ere deitzen zaio. Eskuizkribua gaur egun Budapesteko Széchényi Liburutegi Nazionalean dago jasota (Országos Széchényi Könyvtár, Budapest).

## Iruditegia

* Atila Hungariako lehen erregea.
* Hunoek Aquileia hiria erasotzen.
* Orein zuriaren ehiza.
* Zazpi buruzagiak.
* Hungariar herriaren inbasioa.
* Lehel eta bere adarra.
* Geza printze handia.
* Eztebe I.a Hungariakoa.
* Ladislao I.a Hungariakoa.
* Ladislao I.a Hungariakoa.
* Coloman erregea.
* Posadako guda.
* Béla IV.a Hungariakoa.

## Erreferentziak

* ↑ https://www.goodreads.com/book/show/28510783-chronicon-pictum
* ↑ https://dialnet.unirioja.es/servlet/articulo?codigo=5322993
* ↑ http://herodotohistoriant.blogspot.com/2017/11/chronicon-pictum.html
* ↑ Pražák, Nechutová, Bartoňková (1988). Legendy a kroniky koruny Uherské (Hungariako Erresumaren kondaierak eta kronikak). Praga: Nakladatelství Vyšehrad. 340–346 or.

## Kanpo estekak

* Chronicon Pictum liburuaren irudiak.
* Datuak: Q611239
* Multimedia: Chronicon Pictum / Q611239
# Chronicon terrae Prussiae

Chronicon terrae Prussiae (euskaraz: «Prusiar Lurraldeko Kronika») Ordena Teutonikoari buruzko kronika bat da, 1326. urtean Peter von Dusburg alemaniar apezak idaztetik amaitu zuen. Eskuizkribu hau Ordena Teutonikoaren Estatua eta Ordena Teutonikoaren Prusia eta Lituaniako Dukerriko Handiko kronika onena eta osotuena da, Baltikoko gurutzadak bukatu eta 100 urtetara osatu zelarik. Gainera, prusiar eta lituaniar pagano edo jentilen klanek eta Ordena Teutonikoak elkarren aurka Baltikoan egindako guduei buruzko informazio iturri bikainena da.
Kronika hau latinez idatzia dago eta lau bildumek osatzen dute:
* Lehenbiziko bildumak ordena teutoniko militarra eta bere itsasoz haragoko gurutzadei buruzko informazio zabala eskaintzen du.
* Bigarren eta hirugarren bildumek ordena teutonikoa prusiar eta beste tribu baltikoen lurraldetara nola ailegatu zen azaltzen du.
* Laugarren bildumak garai hartako munduko beste hainbat gertakari historiko azaltzen ditu.
Bestalde, kronikak 20 orrialdetako gehigarri bat ere badu, bertan Peter von Dusburg egileak 1326-1330 bitartean jazotako gertakariak azaltzen dira. Kronika hau monasterio, kronika, agiri eta Peterrek "fidagarritzat" jo zituen kontakizunetan oinarritu zen. Bestalde egilea Malborkeko gazteluko Ordena Teutonikoaren Maisu Handiaren agiritegiaz ere baliatzen da, eta egilea bera ere azaldutako zenbait gertakarien lekuko ere izana zen.

## Erreferentziak

* ↑ Pollakówna, Marzena. (1968). «Kronika Piotra z Dusburga (euskaraz: «Petri Dusburgekoaren Kronika»» Acta Poloniae Historica (Wrocław, Varsovia, Krakovia) 19: 69-88..
* ↑ Ivinskis, Zenonas. (1939). Lietuviškoji enciklopedija. 7 Kaunas.: Vaclovas Biržiška argitaletxea, 251–254 or. ISBN 0-929700-28-7..

## Kanpo estekak

* Datuak: Q3646342
# Chronica Naierensis

Chronica Naierensis (eusk. Naiarako Kronika) Naiarako Andre Maria Erreginaren monasterioan XII. mendeko azken laurdenean latinez idatzitako kronika da. Isidoro Sibiliakoaren lana eta Corpus pelagianum iturritzat harturik munduko historia azaltzen du, Hasieratik XII. menderaino.
Kronika hurrengo historiografiarako iturri bilakatu zen: Liber regumentzat, Rodrigo Semenez Arradakoaren De rebus Hispaniaerentzat, Lukas Tuikoaren Chronicon mundirentzat edota Alfontso X.a Gaztelakoaren Estoria de Españarentzat.

## Erreferentziak

* ↑ Antonio Ubieto Arteta, ed. Crónica najerense. Zaragoza: Anubar ISBN 978-84-7013-201-8..
* ↑ Montaner Frutos, Alberto; Escobar, Ángel. (2001). El Carmen Campidoctoris y la materia cidiana. in: Carmen Campidoctoris o Poema latino del Campeador. Madril: Sociedad Estatal España Nuevo Milenio, 93-100 or..
* ↑ Bautista, Francisco. (2009-6-7). «Sancho II y Rodrigo Campeador en la Chronica naierensis» e-Spania.

## Kanpo estekak

* Datuak: Q1087813
# Christopher Hogwood

Christopher Hogwood (Nottingham, 1941eko irailaren 10a - Cambridge, 2014ko irailaren 24a) britainiar orkestra-zuzendaria izan zen.
Bere garaiko musika jotzen hasi zuen zuzendari-karrera, baina Erdi Aroko musikara aldatu zen gero: Londresko Early Music Consort taldearen sortzaile eta kide izan zen, 1967-1976 bitartean. Garai hartan, barrokoko musika-zuzendari gisa espezializatu zen, eta partitura historikoak berreskuratzeaz ere arduratu zen. 1973an Academy of Ancient Music akademia sortu zuen Britainia Handian musika barrokoa eta klasikoa bere garaiko tresnekin jotzeko sortu zen lehenengo orkestra, eta orkestra hartako zuzendari izan da harrezkero. Ospe handiko orkestra da, hainbat disko grabatutakoa, eta mundu zabalean kontzertu asko eskainitakoa. Orkestra-zuzendari gisa, London Philarmonic Orchestrako zuzendari izateaz gainera, Europako eta Estatu Batuetako beste musika talde askotan lagundu zuen: Bostongo Sinfonikoan, Chicagoko Sinfonikoan, Clevelandeko Orkestran, Los Angelesko Filarmonikoan& 1988an Minnesotako (Estatu Batuak) Saint Paul ganbera-orkestraren musika-zuzendaritza onartu zuen, programazio-orokorraren eta orkestraren politika artistikoaren arduradun gisa. Oso ezaguna da, baita ere, XVIII. mendeko musikagile handiez egindako bertsioengatik; erromantizismoaren garaiko eta XX. mendeko obrak jotzen zituen, eta klabezinista bikaina zen. Musikologo eta musika-jotzaile gisa, musika barrokoaren eta klasikoaren soiltasuna adierazteaz arduratu zen batez ere. Musikari buruzko zenbait liburu idatzi zituen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q435198
* Multimedia: Christopher Hogwood / Q435198
# Christopher Isherwood

Christopher Isherwood (Disley, Cheshire, Ingalaterra, 1904ko abuztuaren 26a - Santa Monica, Kalifornia, Ameriketako Estatu Batuak, 1986ko urtarrilaren 4a) eleberrigilea izan zen.
Ingalaterran jaioa, 1939an alde egin zuen Estatu Batuetara, eta 1946an lortu zuen hango hiritartasuna. Nobela ugari idatzi ditu; besteak beste, A Single Man (Gizon ezkongabea); A Meeting by the River (Ibai ondoko topaketa); The Last of Mr. Norris (Norris jaunaren azkena); eta Goodbye to Berlin (Berlini agurra), geroago The Berlin Stories (Berlineko istorioak) liburuan elkarrekin argitaratuak. Antzerki-lan baten oinarri izan zen I Am a Camera (Kamera naiz), eta komedia musikal baten oinarri izan zen Cabaret. Condor and the Cows (Kondorra eta behiak) bidaia-liburua ere idatzi zuen, eta Lions and Shadows (Lehoiak eta itzalak) eta Kathleen and Frank autobiografiak, eta baita antzerki poetiko bat ere, On the Frontier (Mugan), W.H. Audenekin batera.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q310111
* Multimedia: Christopher Isherwood / Q310111
# Christopher Grotheer

Christopher Grotheer (Wernigerode, 1992ko uztailaren 31) alemaniar kirolaria da eta skeletonean lehiatzen da.
Neguko Olinpiar Jokoetan bi aldiz parte hartu du, eta urrezko domina lortu zuen Pekinen 2022an eta zortzigarren postua Pyeongchang 2018an.
Sei domina irabazi zituen Munduko Skeleton Txapelketan 2015 eta 2021 bitartean, eta brontzezko domina bat 2022ko Europako Skeleton Txapelketan.

## Nazioarteko palmaresa

Olinpiar Jokoak :
| Urtea | Lekua | Domina | Proba |
| 2022 | Pekin (Txina) | 01 ! | Banakakoa |
| Munduko txapelketak ||||
| Urtea | Lekua | Domina | Proba |
| 2015 | Winterberg (Alemania) | 02 ! | Talde mistoa |
| 2017 | Königssee (Alemania) | 02 ! | Talde mistoa |
| 2019 | Königssee (Kanada) | 01 ! | Talde mistoa |
| 2020 | Altenberg (Alemania) | 01 ! | Banakakoa |
| 2021 | Altenberg (Alemania) | 01 ! | Banakakoa |
| 2021 | Altenberg (Alemania) | 01 ! | Talde mistoa |
| Europako txapelketa ||||
| Urtea | Lekua | Domina | Proba |
| 2022 | Sankt Moritz (Suitza) | 03 ! | Banakakoa |

## Kanpo estekak

* Datuak: Q658685
* Multimedia: Christopher Grotheer / Q658685
# Christopher Koch

Christopher Koch (Hobart, Tasmania, 1932ko uztailaren 16a – ibidem, 2013ko irailaren 23) australiar eleberrigilea izan zen.
Tasmaniako Unibertsitatean ikasi zuen eta 1954an Australian Broadcasting Commission-en kazetari hasi zen lanean. Asiako hego-ekialdetik eta Europatik bidaiatu zuen eta Londresen bizi izan zen zazpi urtez. Australiara itzuli zen zerbitzu militar britainiarra saihesteko.
ABCn lan egin zuen irrati ekoizle gisa eta poemak eta eleberriak argitaratzen hasi zen. 1972tik idazketan bakarrik aritu zen.
Sukarnoko erregimenaren erorketan Jakartan kokatutako The Year of Living Dangerously eleberriak Peter Weirrek zuzendutako filma inspiratu zuen. Kochek bere anaia Philip Indonesian kazetariaren esperientzia izan zuen inspirazio iturri.
1995ean Australiako Ordenako ofizial izendatu zuten.

## Lanak

* The Boys in the Island, 1958
* Across the Sea Wall, 1965
* The Year of Living Dangerously, 1978
* The Doubleman, 1985
* Crossing The Gap: a novelist's essays, 1993
* Highways to a War, 1995, Miles Franklin Saria
* Out of Ireland, 1999, Miles Franklin Saria
* The Many Coloured Land: A Return to Ireland, 2002
* The Memory Room, 2007
* Lost Voices, 2012
* Datuak: Q1086776
# Christopher Hope

Christopher Hope (Johannesburgo, 1944) hegoafrikar poeta eta kontalaria da. Arraza beltzaren eta zuriaren arteko gorabeherez idatzi duen idazle nagusietako bat. Witwatersrand eta Nataleko unibertsitateetan egin zituen ikasketak. Gero, Londresa joan zen, eta han geratu zen bizitzen 1975etik aurrera. Poeta gisa, 1974an eman zuen ezagutzera bere burua: Lurmutur Hirian zehar. Sei urte geroago, bere lehenengo eleberria argitaratu zuen, beltza edo zuria izateko aukeraren aurrean zer egin ez dakien gazte bati buruzkoa. Bi arrazek dituzten akatsei eta bertuteei buruzko metafora eder hark berehala erakarri zuen irakurle anglosaxoien arreta. David Higham literatura saria irabazi zuen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q1086761
* Multimedia: Christopher Hope / Q1086761
# Christopher Lillis

Christopher Lillis (1998ko urriaren 4a) AEBetako akrobaziazko eskiatzailea da.
Airezko jauzien parte hartu zuen 2021eko FIS Freestyle Ski and Snowboarding Munduko Txapelketan, eta domina bat irabazi zuen.
17 urterekin aireko jauzien Munduko Kopa bat irabazi duen gizonik gazteena da. Lehenengo postua lortu zuen, 2016. urtean, Minsk-en. 2020an Almatyn ere lehena izan zen.
2022ko Neguko Olinpiar Jokoetan urrezko domina irabazi zuen airezko jauzi mistoen proban.
Bere anai Jonathon Lillis 2018ko Neguko Olinpiar Jokoetan lehiatu zen.'

## Erreferentziak

* ↑ Profile
* ↑ FIS Freestyle Ski and Snowboarding World Championships 2021 results
* ↑ Chris Lillis honors ‘Speedy’ Peterson, joins Ashley Caldwell with aerials silver at worlds. olympics.nbcsports.com March 11, 2021.
* ↑ «Chris Lillis» U.S. Ski & Snowboard.
* ↑ Final 1 results
* ↑ Maiorana, Sal. (18 February 2018). «Jon Lillis' dream of an Olympic medal comes to an end in South Korea» Democrat and Chronicle.

## Kanpo estekak

* Datuak: Q28124001
# Cidade; Campo

Cidade; Campo 2024ko Juliana Rojas brasildar zinema zuzendariaren film dramatikoa da.

## Sinopsia

Oharra: Atal honek istorio osoa edo amaiera argitzen du.
Hiriaren eta landaren arteko migrazioekin lotutako bi istorio. Lehen zatian, hondakin-presa bat erori eta Joanaren sorterria urpean geratu ondoren, landa-langileak São Paulora joan beharko du bere ahizpa Taniarekin eta haren biloba Jaimerekin bizitzera. Joanak borroka egin beharko du langile-hiri batean aurrera ateratzeko. Bigarren zatian, aita hil ondoren, Flavia aita zenaren baserrira joango da haren emazte Mararekin (aita-alabak elkarrengandik aldenduta zeuden). Naturak frustrazioei aurre egitera eta oroitzapen eta mamu zaharrei aurre egitera behartuko ditu bi emakumeak.

## Aktoreak

* Fernanda Vianna: Joana
* Mirella Façanha: Flavia
* Bruna Linzmeyer: Mara
* Kalleb Oliveira: Jaime
* Andrea Marquee: Tânia
* Preta Ferreira: Ângela
* Marcos de Andrade: Celino
* Nilcéia Vicente: Dirce

## Erreferentziak

* ↑ sansebastianfestival.com

## Kanpo estekak

* Datuak: Q124350264
* Multimedia: Cidade, Campo (film) / Q124350264
# Cidade Ocidental

Cidade Ocidental Brasilgo udalerri bat da, Goiás estatuan kokatua. 91.767 biztanle ditu 389,983 km²ko eremuan.

## Ikus, gainera

* Goiás

## Kanpo estekak

* Datuak: Q988896
* Multimedia: Cidade Ocidental / Q988896
# Cidacos

    Ez nahasi Zidakos nafar ibaiarekin.
Cidacos Errioxako ibaia da, Ebroren ibaiadarra dena.
Los Camposen, Oncala mendatean, 1.425 metroko altueran, jaioa, Soria eta Errioxa zeharkatu ondoren, Calahorratik gertu, Ebron du ahoa. Ezkerraldetik ditu ibaiadar nagusiak: Baos, Ostaza eta Manzanares ibaiak.
Soriako probintziako Villar del Río edo Yanguas eta Errioxako Enciso, Peroblasco, Arnedillo, Santa Eulalia Somera eta Bajera, Herce, Arnedo, Quel, Autol eta Calahorra herriak zeharkatzen ditu.

## Kanpo estekak

* Datuak: Q20354
* Multimedia: Cidacos River / Q20354
# Cidade Gaúcha

Cidade Gaúcha Brasilgo udalerri bat da, Paraná estatuan kokatua. 11.467 biztanle ditu 403,045 km²ko eremuan.

## Ikus, gainera

* Paraná

## Kanpo estekak

* Datuak: Q2003747
* Multimedia: Cidade Gaúcha / Q2003747
# Cidade Vella (Coruña)

Cidade Vella, Espainiako Galizia autonomia erkidegoko Coruña hirian dagoen auzo bat da. Hiriaren jatorrizko sorlekua da.
* Datuak: Q12386142
* Multimedia: Cidade Vella, A Coruña / Q12386142
# Cidamón

Cidamón Errioxako udalerria da, 2005ean 30 biztanle zituena.

## Kanpo estekak

* Datuak: Q1647242
* Multimedia: Cidamón / Q1647242
# Cidelândia

Cidelândia Brasilgo udalerri bat da, Maranhão estatuan kokatua. 12.878 biztanle ditu 1.464,034 km²ko eremuan.

## Ikus, gainera

* Maranhão

## Kanpo estekak

* Datuak: Q924546
* Multimedia: Cidelândia / Q924546
# Cidade Invisível

Cidade Invisível 2020ko fantasiazko telesaila da, Carlos Saldanhak Netflixerako sortua.

## Argumentua

Oharra: Atal honek istorio osoa edo amaiera argitzen du.
Hilketa kasu bat ikertzen ari den polizia agentea harrapatuta geratuko da ikus daitekeen munduaren eta lur azpiko unibertso baten artean. Han, fantasiazko izakiak eta naturarekiko lotura berezi bat topatuko ditu. Bost ataleko thriller brasildar ikusgarri honetan, denetarik uztartu dute: ekologismoa, folklorea eta krimena.

## Aktoreak

* Marco Pigossi: Eric
* Alessandra Negrini: Inês / Cuca
* Fábio Lago: Iberê / Curupira
* Jessica Córes: Camila / Iara
* Jimmy London: Tutu / Tapire-iauara
* Wesley Guimarães: Isac / Saci
* Áurea Maranhão: Márcia
* Julia Konrad: Gabriela
* Thaia Perez: Januária
* Manu Dieguez: Luna
* José Dumont: Ciço

## Erreferentziak

* ↑ «Cidade Invisivel» Berria 2021-02-13 CC BY-SA 4.0 lizentziapean.

## Kanpo estekak

* Datuak: Q86740705
# Cidemco

Cidemco Azpeitian sortutako zentro teknologikoa da, bertoko enpresentzat lan egiten duena. Irabazteko asmorik gabeko erakundetzat sortua, 1.500 ikertzaile inguru ditu, eta 2009az geroztik Tecnalia korporazioaren barruan dago.

## Kanpo estekak

* Tecnaliaren webgune ofiziala
# Chautauqua konderria

Chautauqua konderria honako konderrietako bat izan daiteke:
* Chautauqua konderria (Kansas)
* Chautauqua konderria (New York)
# Chautauqua konderria (Kansas)

Chautauqua konderria (ingelesez: Chautauqua County) Kansasko konderri bat da, Ameriketako Estatu Batuetan. Hiriburua Sedan da. 2010eko zentsuaren arabera 3.669 biztanle zituen, Chautauqua kilometro koadroko azaleran.

## Geografia

Chautauqua konderriak 1.669,94 kilometro koadro ditu. Horietatik 15,24 ura dira. Beste 1.654,69 lurra dira. Biztanleria dentsitatea 2,2 da.

## Demografia

2010eko zentsoan bizi ziren 3.669 pertsonetatik 3.378 txuriak edo hispanoak dira. Horietatik hispano edo latino kategorian 87 dira. 13 beltzak edo afroamerikarrak. 148 amerikar natiboak ziren eta 1 Hawaii edo Pazifikoko irletako natiboak. 3 asiarrak ziren. Bestelako arraza bat kategorian 0 biztanle daude. Bukatzeko euren burua arraza bat baino gehiagotan 126 pertsonek kokatzen zuten.

### Biztanleria piramidea
## Kanpo estekak

* Datuak: Q376446
* Multimedia: Chautauqua County, Kansas / Q376446
# Chautauqua konderria (New York)

Chautauqua konderria (ingelesez: Chautauqua County) New Yorkko konderri bat da, Ameriketako Estatu Batuetan. Hiriburua Mayville da. 2010eko zentsuaren arabera 134.905 biztanle zituen, Chautauqua kilometro koadroko azaleran.

## Geografia

Chautauqua konderriak 3.885,46 kilometro koadro ditu. Horietatik 1.139,48 ura dira. Beste 2.745,97 lurra dira. Biztanleria dentsitatea 34,72 da.

## Demografia

2010eko zentsoan bizi ziren 134.905 pertsonetatik 128.704 txuriak edo hispanoak dira. Horietatik hispano edo latino kategorian 8.241 dira. 2.763 beltzak edo afroamerikarrak. 576 amerikar natiboak ziren eta 31 Hawaii edo Pazifikoko irletako natiboak. 676 asiarrak ziren. Bestelako arraza bat kategorian 90 biztanle daude. Bukatzeko euren burua arraza bat baino gehiagotan 2.065 pertsonek kokatzen zuten.

### Biztanleria piramidea
## Kanpo estekak

* Datuak: Q115061
* Multimedia: Chautauqua County, New York / Q115061
# Chautauqua (New York)

Chautauqua Ameriketako Estatu Batuetako inkorporatutako herri bat da. Chautauqua konderrian dago, New York estatuan. 4.236 biztanle ditu, 67,19 kilometro koadroko azaleran banatuta.

## Ikus, gainera

* Chautauqua konderrian

## Kanpo estekak

* Datuak: Q601447
* Multimedia: Chautauqua, New York / Q601447
# Chaussée-d'Antin

Chaussée-d'Antin (34), Frantziako Paris hiriburuan dagoen auzo bat da, Opéra (9) barrutian. 1999ko erroldaren arabera 3.488 biztanle zituen.
Izena auzo honetan dagoen Chaussée-d'Antin kaleari zor dio.

## Ondarea

* Opéra Garnier
* Condorcet Lizeoa
* Parisko Sinagoga Handia
* Cité d'Antin
* Printemps aldizkariaren egoitza.
* Galeries Lafayette denda galeria
* Square de l'Opéra-Louis-Jouvet
* Eduardo VII.aren plaza
* Opéra plaza
* Théâtre de l'Athénée-Louis-Jouvet
* Olympia ikuskizun aretoa

## Kanpo estekak

* Datuak: Q3413189
* Multimedia: Quartier de la Chaussée-d'Antin / Q3413189
# Chautauqua (Kansas)

Chautauqua Kansasko hiri bat da. Chautauqua konderrian kokatua dago. 2010ean 111 biztanle zituen, 1,11 kilometro koadrotan banatuta.

## Ikus, gainera

* Chautauqua konderria

## Kanpo estekak

* Datuak: Q631672
# Chaussée d'Antin–La Fayette (Parisko metroa)

Chaussée d'Antin–La Fayette Parisko metroaren geltokia da, Paris udalerriko 9. barrutian dagoena.

## Ikus, gainera

* Parisko metroa
* Parisko metroaren geltokiak
* 7. linea (Parisko metroa)
* 9. linea (Parisko metroa)

## Kanpo estekak

* (Frantsesez) RATPko web gunea
* (Frantsesez) Île-de-France Mobilitésko web gunea
* Datuak: Q951466
* Multimedia: Chaussée d'Antin - La Fayette (Paris Metro) / Q951466
# Chauvac-Laux-Montaux

Chauvac-Laux-Montaux (frantsesez eta ofizialki: Chauvac-Laux-Montaux) Frantziako udalerri bat da,Drôme departamenduan dagoena, Auvernia-Rodano-Alpeak eskualdean. 2013an 48 biztanle zituen.

## Demografia
### Biztanleria

2007an Chauvac-Laux-Montaux udalerrian erroldatutako biztanleak 44 ziren. Familiak 16 ziren, horien artean 4 pertsona bakarrekoak ziren (4 bakarrik bizi ziren gizonak), 8 seme-alabarik gabeko familiak ziren eta 4 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 53 etxebizitza zeuden, 20 familiaren etxebizitza nagusia ziren, 25 bigarren erresidentzia ziren eta 8 hutsik zeuden. 49 etxeak ziren eta 2 apartamentuak ziren. 20 etxebizitza nagusietatik 18 bere jabearen bizilekua ziren eta 2 alokairuan okupaturik zeuden; 7 etxek hitu gela zituzten, 4 etxek lau zituzten eta 9 etxek bost zituzten. 15 etxek euren parking plaza propioa zuten azpian. 9 etxetan ibilgailu bat zegoen eta 11 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Chauvac-Laux-Montaux udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 4 |
| 0 | 80-84 | 0 |
| 0 | 75-79 | 0 |
| 4 | 70-74 | 0 |
| 4 | 65-69 | 0 |
| 0 | 60-64 | 4 |
| 0 | 55-59 | 4 |
| 0 | 50-54 | 0 |
| 0 | 45-49 | 0 |
| 4 | 40-44 | 4 |
| 0 | 35-39 | 0 |
| 0 | 30-34 | 0 |
| 0 | 25-29 | 0 |
| 0 | 20-24 | 0 |
| 0 | 15-19 | 0 |
| 0 | 10-14 | 0 |
| 0 | 5-9 | 4 |
| 0 | 0tik 4ra | 0 |

## Ekonomia

2007an lan egiteko adina zuten pertsonak 29 ziren, horien artean 24 aktiboak ziren eta 5 inaktiboak ziren. 24 pertsona aktiboak lanean(14 gizon eta 10 emakume) zeuden.. 5 pertsona inaktiboetatik 4 erretiraturik zeuden eta 1 ikasten zeuden.

### Ekonomia jarduerak

2000. urtean Chauvac-Laux-Montaux udalerrian 10 nekazaritza-ustiategi zeuden.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q860087
* Multimedia: Chauvac-Laux-Montaux / Q860087
# Clay udalerria, Decatur konderria (Indiana)

Clay udalerria Ameriketako Estatu Batuetako Indiana estatuko udalerri bat da, Decatur konderrian. Azken zentsuaren arabera 1.284 biztanle zituen, 50.72 milia karratu (131.4 km$^2$) eremuan.

## Ekonomia

2020ko zentsuaren arabera, Clay udalerriak 371 etxebizitza zeuden. Per capita diru-sarrerak 25.488 estatubatuar dolar ziren.

## Kanpo estekak

* Datuak: Q5130009
* Multimedia: Clay Township, Decatur County, Indiana / Q5130009